བྱང་ཆུབ་ལམ་གྱི་སྒྲོན་མ།
རང་
རྒྱ་གར་སྐད་དུ། བོ་དྷི་པཱ་ཐ་པྲ་དཱི་བཾ། བོད་སྐད་དུ་བྱང་ཆུབ་ལམ་གྱི་
སྒྲོན་མ། བྱང་ཆུབ་སེམས་དཔའ་འཇམ་དཔལ་གཞོན་ནུར་གྱུར་པ་ལ་ཕྱག་
འཚལ་ལོ། ། དུས་གསུམ་ རྒྱལ་ བ་ ཐམས་ ཅད་ དག་ དང་ དེའི་ ཆོས་ དང་ དགེ་
འདུན་རྣམས་ལ་གུས་པ་ཆེན་པོས་ཕྱག་བྱས་ཏེ། ། སློབ་མ་བཟང་པོ་བྱང་ཆུབ་
འོད་ཀྱིས་བསྐུལ་གྱུར་པས། ། བྱང་ཆུབ་ལམ་གྱི་སྒྲོན་མ་ རབ་ ཏུ་ གསལ་བར་
བྱ། ། ཆུང་ངུ་འབྲིང་དང་མཆོག་གྱུར་པས། ། སྐྱེས་བུ་གསུམ་དུ་ ཤེས་ པར་
བྱ། ། དེ་དག་མཚན་ཉིད་རབ་གསལ་བ། ། སོ་སོའི་དབྱེ་བ་འབྲི་བར་བྱ། །
གང་གི་ཐབས་ནི་གང་དག་གིས། ། འཁོར་བའི་བདེ་བ་
དེ་བ་ཙམ་དག་ལ། །
ཉིད་དོན་དུ་གཉེར་བྱེད་པ། ། དེ་ནི་སྐྱེས་བུ་ཐ་མར་ཤེས། ། སྲིད་པའི་བདེ་ལ་
རྒྱབ་ཕྱོགས་ཤིང་། ། སྡིག་པའི་ལས་ལས་ལྡོག་བདག་ཉིད། ། གང་ཞིག་རང་
དོན་ཙམ་དོན་གཉེར། ། སྐྱེས་བུ་དེ་ནི་འབྲིང་ཞིག་བྱ། ། རང་རྒྱུད་གཏོགས་
པའི་སྡུག་བསྔལ་གྱིས། ། གང་ཞིག་གཞན་གྱི་སྡུག་བསྔལ་ཀུན། ། ཡང་དག་
ཟད་པར་ཀུན་ནས་འདོད། ། སྐྱེས་བུ་དེ་ནི་མཆོག་ཡིན་ནོ། ། སེམས་ཅན་དམ་
པ་བྱང་ཆུབ་མཆོག _ ། འདོད་པར་གྱུར་པ་དེ་དག་ལ། ། ། ། བླ་མ་རྣམས་ཀྱིས་
བསྟན་པ་ཡིན། ། ཡང་དག་ཐབས་ནི་བཤད་པར་བྱ། ། རྫོགས་སངས་བྲིས་སྐུ་
ལ་སོགས་དང་། ། མཆོད་རྟེན་དམ་པ་མངོན་ཕྱོགས་ནས། ། མེ་ཏོག་བདུག་
སྤོས་དངོས་པོ་དག ། ཅི་འབྱོར་པ་ཡིས་མཆོད་པར་བྱ། ། ཀུན་བཟང་སྤྱོད་
ལས་གསུངས་པ་ཡི། ། མཆོད་པ་རྣམ་པ་བདུན་དག་ཀྱང་། ། བྱང་ཆུབ་སྙིང་
པོ་མཐར་ ཐུག་ པར།
། མི་ ལྡོག་ པ་ ཡི་ སེམས་ དག་གིས། ། དཀོན་ མཆོག་
།
1

གསུམ་ལ་རབ་དད་ཅིང་། ། པུས་མོའི་ལྷ་ང་སར་བཙུགས་ནས། ། ཐལ་མོ་
སྦྱར་བ་བྱས་ནས་ནི། ། དང་པོར་སྐྱབས་འགྲོ་ལན་གསུམ་བྱ། ། དེ་ནས་སེམས་
ཅན་ཐམས་ཅད་ལ། ། ། བྱམས་པའི་སེམས་ནི་སྔོན་འགྲོ་བས། ། ངན་སོང་
གསུམ་དང་སྐྱེ་སོགས་དང་། ། ཕྱི་འཕོ་སོགས་ཀྱིས་སྡུག་བསྔལ་བའི། ། འགྲོ་བ་
མ་ལུས་ལ་བལྟས་ཏེ། ། སྡུག་བསྔལ་གྱིས་ནི་སྡུག་བསྔལ་བ། ། སྡུག་བསྔལ་སྡུག་
བསྔལ་རྒྱུ་མཚན་ལས། ། འགྲོ་བ་ཐར་བར་འདོད་པ་ཡིས། ། ལྡོག་པ་མེད་པར་
དམ་འཆའ་བའི། ། བྱང་ཆུབ་སེམས་ནི་བསྐྱེད་པར་བྱ། ། དེ་ལྟར་སྨོན་པའི་
སེམས་དག་ནི། ། བསྐྱེད་པའི་ཡོན་ཏན་གང་ཡིན་པ། ། དེ་ནི་སྡོང་པོ་བཀོད་
པ་ཡི། ། མདོ་ལས་བྱམས་པས་རབ་ཏུ་བཤད། ། དེ་ཡིས་མདོ་ཀློག་པའམ་བླ་
མ་ལ་མཉན་ཏེ། ། རྫོགས་པའི་བྱང་ཆུབ་སེམས་ཀྱི་ཡོན་ཏན་མཐའ་མེད་པ། །
རྣམ་པར་ཤེས་པར་བྱས་ལ་དེ་ནས་རྒྱུ་མཚན་དུ། ། དེ་ལྟར་ཡང་དང་ཡང་དུ་
སེམས་ནི་བསྐྱེད་པར་བྱ། ། དཔས་སྦྱིན་གྱིས་ཞུས་མདོ་དག་ལས། ། འདི་ཡི་
བསོད་ནམས་ རབ་ བསྟན་པ། ། གང་དེ་ཚིགས་བཅད་ གསུམ་ ཙམ་ དུ། །
མདོར་བསྡུས་ འདིར་ ནི་ འབྲི་བར་བྱ། ། བྱང་ཆུབ་སེམས་ ཀྱི་ བསོད་ ནམས་
གང༌། ། དེ་ལ་གལ་ཏེ་གཟུགས་མཆིས་ན། ། ནམ་མཁའི་ཁམས་ནི་ཀུན་གང་
སྟེ། ། དེ་ནི་ དེ་ བས་ ལྷག་པར་གྱུར། ། གངྒཱའི་བྱེ་མའི་ གྲངས་ སྙེད་ ཀྱི།
སངས་རྒྱས་ཞིང་རྣམས་མི་གང་གིས། ། རིན་ཆེན་དག་གིས་ཀུན་བཀང་སྟེ། །
འཇིག་རྟེན་མགོན་ལ་ཕུལ་བ་བས། ། གང་གིས་ཐལ་མོ་སྦྱར་བགྱི་སྟེ། ། བྱང་
ཆུབ་ཏུ་ནི་སེམས་བཏུད་ན། ། མཆོད་པ་དེ་ནི་ཁྱད་པར་འཕགས། ། དེ་ལ་
མཐའ་ནི་མ་མཆིས་སོ། ། བྱང་ཆུབ་སྨོན་པའི་སེམས་དག་བསྐྱེད་ནས་ནི། །
འབད་པ་མང་པོས་ཀུན་ ཏུ་སྤེལ་བྱ་ཞིང་། ། འདི་ནི་སྐྱེ་བ་གཞན་དུའང་དྲན་
དོན་དུ། ། ཇི་སྐད་བཤད་ པའི་ བསླབ་ པའང་ ཡོངས་སུ་བསྲུང༌། ། འཇུག་
སེམས་བདག་ཉིད་སྡོམ་པ་(མ་)གཏོགས་པར། ། ཡང་དག་སྨོན་པ་འཕེལ་བར་
།
2

འགྱུར་མ་ཡིན། ། རྫོགས་པའི་བྱང་ཆུབ་སྨོན་པ་འཕེལ་འདོད་པས། ། དེ་ཕྱིར་
འབད་པས་འདི་ནི་ངེས་པར་བླང་། ། སོ་སོར་ཐར་པ་རིས་བདུན་གྱི། ། རྟག་
ཏུ་སྡོམ་གཞན་ལྡན་པ་དག ། བྱང་ཆུབ་སེམས་དཔའི་སྡོམ་པ་ཡི། ། སྐལ་བ་
ཡོད་ཀྱི་གཞན་དུ་མིན། ། སོ་སོར་ཐར་པ་རིས་བདུན་དུ། །དེ་བཞིན་གཤེགས་
པས་བཤད་པ་ལ། ། ཚངས་སྤྱོད་དཔལ་ནི་མཆོག་ཡིན་ཏེ། ། དགེ་སློང་སྡོམ་པ་
དག་ཏུ་བཞེད། ། ། བྱང་ཆུབ་སེམས་དཔའི་ས་དག་གིས། ། ཚུལ་ཁྲིམས་ལེའུར་
གསུངས་ཆོ་ག་ཡིས། ། ཡང་དག་མཚན་ཉིད་ལྡན་པ་ཡི། ། བླ་མ་བཟང་ལས་
སྡོམ་པ་བླངས། ། སྡོམ་པའི་ཆོ་ག་ལ་མཁས་དང་། ། བདག་ཉིད་གང་ཞིག་
སྡོམ་ལ་གནས། ། སྡོམ་པ་འབོགས་བཟོད་སྙིང་རྗེར་ལྡན། ། བླ་མ་བཟང་པོར་
ཤེས་པར་བྱ། ། ། དེ་ལ་འབད་པས་འདི་འདྲ་བའི། ། གལ་ཏེ་བླ་མ་ མ་རྙེད་
ན། ། དེ་ལ་གཞན་སྡོམ་ནོད་པ་ཡི། ། ཆོ་ག་ཡང་དག་བཤད་པར་བྱ། ། དེ་ལ་
སྔོན་ཚེ་འཇམ་པའི་དཔལ། ། ཨམྦ་རཱ་ཛར་གྱུར་པ་ཡི། ། ཇི་ལྟར་བྱང་ཆུབ་
ཐུགས་བསྐྱེད་པ། ། འཇམ་དཔལ་གྱི་ནི་སངས་རྒྱས་ཞིང་། ། རྒྱན་གྱི་མདོ་ལས་
བཤད་པ་ལྟར། ། ། དེ་བཞིན་འདིར་ནི་རབ་གསལ་བྲི། ། མགོན་པོ་རྣམས་ཀྱི་
སྤྱན་སྔ་རུ། ། རྫོགས་པའི་བྱང་ཆུབ་སེམས་བསྐྱེད་ཅིང་། །འགྲོ་བ་ཐམས་ཅད་
འགྲོན་དུ་གཉེར། ། དེ་དག་འཁོར་བ་ལས་བསྒྲལ་ལོ། ། གནོད་སེམས་ཁྲོ་བའི་
སེམས་ཉིད་དང་། ། སེར་སྣ་དང་ནི་ཕྲག་དོག་ཉིད། ། དེང་ནས་བཟུང་ནས་
བྱང་ཆུབ་མཆོག ། ཐོབ་ཀྱི་བར་དུ་མི་བྱའོ། ། ཚངས་པར་སྤྱོད་པ་སྤྱད་བྱ་
ཞིང་། ། ། སྡིག་དང་འདོད་པ་སྤང་བར་བྱ། ཚུལ་ཁྲིམས་ སྡོམ་ པ་ལ་དགའ་
བས། ། སངས་རྒྱས་རྗེས་སུ་བསླབ་པར་བྱ། ། བདག་ཉིད་མྱུར་བའི་ཚུལ་གྱིས་
ནི། ། བྱང་ཆུབ་ཐོབ་པར་མི་སྤྲོ་ཞིང༌། ། སེམས་ཅན་གཅིག་གི་རྒྱུ་ཡིས་ནི། །
ཕྱི་མའི་མུ་མཐར་གནས་པ་བགྱི། ། ཚད་མེད་བསམ་གྱིས་མི་ཁྱབ་པའི། ། ཞིང་
དག་རྣམ་པར་སྦྱང་བར་བྱ། ། མིང་དང་བཟུང་བ་བྱས་པ་དང༌། ། ཕྱོགས་
3

བཅུ་དག་ཏུ་རྣམ་པར་གནས། ། བདག་གི་ལུས་དང་ངག་གི་ལས། ། ཐམས་
ཅད་དུ་ནི་དག་པར་བྱ། ། ཡིད་ཀྱི་ལས་ཀྱང་དག་བྱ་སྟེ། ། མི་དགེའི་ལས་
རྣམས་མི་བྱའོ། ། རང་གི་ལུས་ངག་ སེམས་ནི་རྣམ་དག་རྒྱུ། ། འཇུག་པའི་
སེམས་ཀྱི་ བདག་ ཉིད་ སྡོམ་གནས་པས། ། ཚུལ་ཁྲིམས་ བསླབ་ པ་ གསུམ་ ལ་
ལེགས་བསླབ་པས། ། ཚུལ་ཁྲིམས་བསླབ་པ་གསུམ་ལ་གུས་ཆེར་འགྱུར། ། དེ་
བས་རྣམ་དག་རྫོགས་བྱང་ཆུབ། ། སེམས་དཔའི་སྡོམ་པའི་སྡོམ་དག་ནི། །
འབད་པས་ བྱས་ པས་ རྫོགས་བྱང་ཆུབ། ། ཚོགས་ནི་ ཡོངས་ སུ་ རྫོགས་ པར་
འགྱུར། ། ། བསོད་ ནམས་ཡེ་ཤེས་ རང་ བཞིན་ གྱིས། ། ། ཚོགས་ནི་ ཡོངས་ སུ་
རྫོགས་པ་ཡི། ། རྒྱུ་ནི་སངས་རྒྱས་ཐམས་ཅད་དག ། མངོན་ཤེས་བསྐྱེད་པ་
ཉིད་དུ་བཞེད། ། ཇི་ལྟར་འདབ་གཤོག་མ་སྐྱེས་པའི། ། བྱ་ནི་མཁའ་ལ་འཕུར་
མི་ནུས། ། དེ་བཞིན་མངོན་ཤེས་སྟོབས་བྲལ་བས། ། སེམས་ཅན་དོན་བྱེད་
ནུས་མ་ཡིན། ། མངོན་ཤེས་ལྡན་པའི་ཉིན་མཚན་གྱིས། ། བསོད་ནམས་དག་
ནི་གང་ཡིན་ཏེ། ། མངོན་ཤེས་དག་དང་བྲལ་གྱུར་ལ། ། སྐྱེ་བ་བརྒྱར་ཡང་
ཡོད་མ་ཡིན། ། མྱུར་དུ་རྫོགས་པའི་བྱང་ཆུབ་ཚོགས། ། ཡོངས་སུ་རྫོགས་པར་
འདོད་གྱུར་པ། ། ། དེས་ནི་འབད་བྱ་མངོན་ཤེས་དག ། འགྲུབ་པར་འགྱུར་
གྱིས་(ལེ་)ལ་ལོས་མིན། ། ཞི་གནས་གྲུབ་པ་མ་ཡིན་པས། ། མངོན་ཤེས་
འབྱུང་བར་མི་འགྱུར་བས། ། དེ་ཕྱིར་ཞི་གནས་གྲུབ་པའི་ཕྱིར། ། ཡང་དང་
ཡང་དུ་འབད་པར་བྱ། ། ཞི་གནས་ཡན་ལག་རྣམས་ཉམས་པས། ། རབ་ཏུ་
འབད་དེ་བསྒོམ་བྱས་ཀྱང་། ། ལོ་ནི་སྟོང་ཕྲག་དག་གིས་ཀྱང་། ། ཏིང་འཛིན་
འགྲུབ་པར་མི་འགྱུར་རོ། ། དེ་ཕྱིར་ཏིང་འཛིན་ཚོགས་ལེའུ་ལས། ། གསུངས་
པའི་ཡན་ལག་ལ་ལེགས་གནས། ། དམིགས་པ་གང་རུང་ཅིག་དག་ལ། ། ཡིད་
ནི་དགེ་ལ་བཞག་པར་བྱ། ། རྣལ་འབྱོར་ཞི་གནས་གྲུབ་གྱུར་ན། ། མངོན་ཤེས་
དག་ཀྱང་འགྲུབ་པར་འགྱུར། ། ཤེས་རབ་ཕ་རོལ་ཕྱིན་སྦྱོར་དང་། ། བྲལ་བས་
4

སྒྲིབ་པ་ཟད་མི་འགྱུར། ། དེ་ཕྱིར་ཉོན་མོངས་ཤེས་བྱ་ཡི། ། སྒྲིབ་པ་མ་ལུས་
ལ་
སྤང་བའི་ཕྱིར། ། ཤེས་རབ་ཕ་རོལ་ཕྱིན་རྣལ་འབྱོར། ། རྟག་ཏུ་ཐབས་བཅས་
བསྒོམ་པར་བྱ། ། ཐབས་དང་བྲལ་བའི་ཤེས་རབ་དང་། ། ཤེས་རབ་བྲལ་བའི་
ཐབས་དག་ཀྱང་། ། གང་ཕྱིར་འཆིང་བ་ཞེས་གསུངས་པ། ། དེ་ཕྱིར་གཉིས་ཀ་
སྤང་མི་བྱ། ། ཤེས་རབ་གང་ཐང་ས་གང་ཞེས། ། ཐེ་ཚོམ་དག་ནི་སྤང་བྱའི་
ཕྱིར། ། ཐབས་རྣམས་དང་ནི་ཤེས་རབ་ཀྱི། ། ཡང་དག་དབྱེ་བ་གསལ་བར་
བྱ། ། ཤེས་ རབ་ ཕ་ རོལ་ ཕྱིན་ སྤངས་ པའི། ། སྦྱིན་ པའི་ ཕ་ རོལ་ ཕྱིན་ ༩
སོགས། ། དགེ་བའི་ཚོགས་རྣམས་ཐམས་ཅད་དང༌། ། རྒྱལ་བ་རྣམས་ཀྱིས་
ཐབས་སུ་བཤད། ། ཐབས་བསྒོམས་དབང་གིས་བདག་ཉིད་ཀྱི། ། གང་ཞིག་
ཤེས་རབ་རྣམ་བསྒོམ་པ། ། དེས་ནི་བྱང་ཆུབ་མྱུར་དུ་འཐོབ། ། བདག་མེད་
གཅིག་པུ་བསྒོམས་པས་མིན། ། ཕུང་པོ་ཁམས་དང་སྐྱེ་མཆེད་རྣམས། ། སྐྱེ་བ་
མེད་པར་རྟོགས་གྱུར་པའི། ། ། རང་བཞིན་སྟོང་ཉིད་ཤེས་པ་ནི། ། ཤེས་རབ་
ཅེས་ནི་ཡོངས་སུ་བཤད། ། ཡོད་པ་སྐྱེ་བ་རིགས་མིན་ཏེ། ། མེད་པའང་ནམ་
མཁའི་མེ་ཏོག་བཞིན། ། ཉེས་པ་གཉིས་ཀར་ཐལ་འགྱུར་ཕྱིར། ། གཉིས་ཀ་
དག་ཀྱང་འབྱུང་བ་མིན། ། རྒྱུ་མེད་ལས་མིན་དེ་ཡི་ཕྱིར། ། ངོ་བོ་ཉིད་ཀྱི་རང་
བཞིན་མེད། ། ཡང་ན་ཆོས་རྣམས་ཐམས་ཅད་དག ། གཅིག་དང་དུ་མས་
རྣམ་དཔྱད་ན། ། ངོ་བོ་ཉིད་ནི་མི་དམིགས་པས། ། རང་བཞིན་མེད་པ་ཉིད་
དུ་ངེས། ། སྟོང་ཉིད་བདུན་བཅུའི་རིགས་པ་དང་། ། དབུ་མ་རྩ་བ་སོགས་
ལས་ཀྱང་། ། དངོས་པོ་རྣམས་ཀྱི་རང་བཞིན་གྱིས། ། སྟོང་པ་ཉིད་ནི་གྲུབ་
པར་བཤད། ། གང་ཕྱིར་གཞུང་ནི་མངས་འགྱུར་བས། ། དེ་ཕྱིར་འདིར་ནི་མ་
སྤྲོས་ལ། ། གྲུབ་པའི་གྲུབ་མཐའ་ཙམ་ཞིག་ཏུ། ། བསྒོམ་པའི་ཕྱིར་ནི་རབ་ཏུ་
བཤད། ། དེ་བས་ཆོས་རྣམས་མ་ལུས་པའི། ། རང་བཞིན་དག་ནི་མི་དམིགས་
པས། ། བདག་མེད་པ་ནི་བསྒོམ་གང་ཡིན། ། དེ་ཉིད་ ཤེས་ རབ་ བསྒོམ་ པ་
5

ཡིན། ། ཤེས་རབ་ཀྱིས་ནི་ཆོས་རྣམས་ཀུན། ། གང་གི་རང་བཞིན་མ་མཐོང་
ལཔ་
ཞིང་། ། ཤེས་རབ་དེ་ཉིད་རིག་བཤད་པ། ། རྣམ་རྟོག་མེད་པར་དེ་བསྒོམ་
བྱ། ། རྣམ་རྟོག་ལས་བྱུང་སྲིད་པ་འདི། ། རྣམ་པར་ རྟོག་ པའི་བདག་ ཉིད་
དེ། ། དེ་ཕྱིར་མ་ལུས་རྟོག་སྤངས་པ། ། མྱ་ངན་འདས་པ་མཆོག་ཡིན་ནོ། །
དེ་ལྟར་ཡང་ནི་བཅོམ་ལྡན་གྱིས། ། རྣམ་རྟོག་མ་རིག་ཆེན་པོ་སྟེ། ། འཁོར་
བའི་རྒྱ་མཚོར་ལྟུང་བར་བྱེད། ། རྟོག་མེད་ཏིང་འཛིན་ལ་གནས་པས། ། ནམ་
མཁའ་བཞིན་དུ་རྟོག་མེད་གསལ། ། ཞེས་གསུངས་སོ། ། རྣམ་པར་མི་རྟོག་པ་
ལ་འཇུག་པའི་གཟུངས་ལས་ཀྱང་། ། དམ་ཆོས་འདི་ལ་རྒྱལ་བའི་སྲས། ། རྣམ་
པར་མི་རྟོག་བསམས་གྱུར་ན། ། རྣམ་རྟོག་བགྲོད་དཀའ་རྣམས་འདས་ཏེ། །
རིམ་གྱིས་མི་རྟོག་ཐོབ་པར་འགྱུར། ། ཞེས་གསུངས་སོ། ། ལུང་དང་རིགས་པ་
དག་གིས་ནི། ། ཆོས་རྣམས་ཐམས་ཅད་སྐྱེ་མེད་པའི། ། རང་བཞིན་མེད་
ངེས་བྱས་ནས། ། རྣམ་པར་རྟོག་མེད་བསྒོམ་པར་བྱེད། ། དེ་ལྟར་དེ་ཉིད་
བསྒོམ་བྱས་ནས། ། རིམ་གྱིས་དྲོད་སོགས་ཐོབ་བྱས་ནས། ། རབ་དགའ་ལ་
སོགས་ཐོབ་འགྱུར་ཏེ། ། སངས་རྒྱས་བྱང་ཆུབ་ཡུན་ནི་རིང་། ། སྔགས་མཐུ་
ཉིད་ལས་གྲུབ་པ་ཡི། ། ཞི་དང་རྒྱས་སོགས་ལས་རྣམས་ཀྱིས། ། བུམ་པ་བཟང་
གྲུབ་ལ་སོགས་པ། ། གྲུབ་ཆེན་རྒྱས་སོགས་སྟོབས་ཀྱིས་ཀྱང་། ། བདེན་པ་ཡི་
ཧ་བྱང་ཆུབ་ཚོགས། ། ཡོངས་སུ་རྫོགས་པར་འདོད་པ་དང་། ། བྱ་བ་སྤྱོད་
སོགས་རྒྱུད་གསུངས་པའི། ། གལ་ཏེ་གསང་སྔགས་སྤྱོད་འདོད་ན། ། དེ་ཚེ་
སློབ་ དཔོན་ དབང་ བསྐུར་ ཕྱིར། ། བསྙེན་ བཀུར་ རིན་ ཆེན་ སོགས་ སྦྱིན་
དང་། ། བཀའ་སྒྲུབ་ལ་སོགས་ཐམས་ཅད་ཀྱིས། ། བླ་མ་དམ་པ་མཉེས་པར་
བྱ། ། བླ་ མ་ མཉེས་པར་གྱུར་པ་ཡིས། ། ཡོངས་ རྫོགས་ སློབ་དཔོན་ དབ